钦定古今图书集成/明伦汇编/氏族典/第451卷 > 《廖用贤尚友录》 > 范宣
## 钦定古今图书集成/明伦汇编/氏族典/第451卷 > 《廖用贤尚友录》 > 范宣

按《晋书范宣传》：“宣字宣子，陈留人。少尚隐遁，博综众
书，尤善《三礼》。家至贫俭，躬耕供养。亲没，负土成坟，庐
于墓侧。太尉郄鉴命为主簿。诏征太学博士、散骑郎，
并不就。家于豫章，年五十四卒。子辑，历郡守、国子博
士、大将军从事中郎。自免归，亦以讲授为事。义熙中连征不至。”